ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
جناب نتن گڈکری نے پی ایم گتی شکتی ماسٹر پلان کے تحت نیشنل ہائی وے ڈیولپمنٹ ایکو سسٹم کے لیے تمام متعلقین کے درمیان تال میل، تعاون اور مواصلات پر زور دیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے کہا کہ پی ایم گتی شکتی ماسٹر پلان کے تحت تمام متعلقین کے درمیان رابطہ، تعاون اور مواصلات قومی شاہراہوں کی ترقی کے ماحولیاتی نظام کے لیے ضروری ہے۔ آج نئی دہلی میں معاہدوں کے لیے ای-بی جی اور انشورنس سیورٹی بانڈز کے نفاذ سے متعلق این اے ایچ آئی ورکشاپ سے خطاب کرتے ہوئے انہوں نے کہا کہ فیصلہ سازی وقت کی پابند، شفاف اور نتیجہ پر مبنی ہونی چاہیے۔
وزیر مملکت جنرل  وی کے سنگھ ؛ سڑک ٹرانسپورٹ اور شاہراہوں کی وزارت کے سکریٹری جناب انوراگ جین؛ ہندوستانی قومی شاہراہ اتھارٹی کے چیئرمین جناب سنتوش کمار یادو اور سڑک ٹرانسپورٹ اور شاہراہوں کی وزارت، این ای ایس ایل، آئی آر ڈی اے آئی، این ایچ اے آئی، این ایچ آئی ڈی سی ایل کے سینئر افسران، صنعت کے ماہرین، بینکوں اور انشورنس کمپنیوں کے نمائندے اس موقع پر موجود تھے۔
اس ورکشاپ کا مقصد مختلف متعلقین کے درمیان ای-بی جی اور انشورنس سیوریٹی بانڈز کے فوائد کو اجاگر کرنا اور ان آلات کو اپنانے میں تیزی لانا تھا۔ ای-بی جی اور انشورنس سیورٹی بانڈز کا وسیع تر نفاذ عمل کی زیادہ شفافیت اور کارکردگی کو یقینی بنائے گا۔
ورکشاپ میں این ای ایس ایل، بینکوں اور انشورنس کمپنیوں کی طرف سے کی گئی مختلف پریزنٹیشن دیکھی گئیں۔ اجلاس کے دوران ای-بی جی ورک فلو، سیوریٹی بانڈز کے ریگولیٹری فریم ورک میں گہرائی سے بات چیت کی گئی اور وینڈرز اور مستفیدین کے لیے مختلف امکانات پر غور کیا گیا۔
این ایچ اے آئی نے ای-بی جی کی شکل میں بولی کی حفاظت اور کارکردگی کی حفاظت کو قبول کرنا شروع کر دیا ہے۔ تاہم، فی الحال 19 ریاستوں اور مرکز کے زیر انتظام علاقوں میں صرف 13 بینک ای-بی جی جاری کرنے کی سہولت فراہم کرتے ہیں۔ اس کے باوجود، آج تک این ایچ اے آئی کے معاہدوں سے متعلق تقریباً 202 ای-بی جی مختلف ریاستوں میں مختلف بینکوں کے ذریعے این ای ایس ایل پلیٹ فارم کے ذریعے جاری کیے گئے ہیں۔
این ایچ اے آئی بیمہ کمپنیوں کے ساتھ بھی رابطے میں ہے تاکہ بیمہ سیوریٹی بانڈز کو بولی سیکورٹی اور/یا پرفارمنس سیکورٹی ڈپازٹ جمع کرانے کے ایک اضافی طریقہ کے طور پر استعمال کیا جاسکے۔ انشورنس سیورٹی بانڈز، جب جاری کیے جائیں گے، لاگت سے موثر ہوں گے اور این ایچ اے آئی پروجیکٹوں کے لیے مناسب سیکورٹی فراہم کریں گے۔
بینک گارنٹی  ایک مالیاتی انسٹرومنٹ ہے جسے قانونی معاہدے کے طور پر استعمال کیا جاتا ہے جس میں ایک بینک گارنٹر کے طور پر کام کرتا ہے اور فائدہ اٹھانے والے کو گارنٹی میں بیان کردہ رقم کی ایک خاص رقم ادا کرنے کی ذمہ داری قبول کرتا ہے، اگر اصل معاہدہ کا گارنٹر اپنی معاہدہ کی ذمہ داریاں پوری نہیں کرتا ہے۔ اسی طرح، انشورنس سیورٹی بانڈز ایسے آلات ہیں جہاں بیمہ کمپنیاں ’سیوریٹی‘ کے طور پر کام کرتی ہیں اور یہ مالی ضمانت فراہم کرتی ہیں کہ کنٹریکٹر متفقہ شرائط کے مطابق اپنی ذمہ داری پوری کرے گا۔ وزارت خزانہ، حکومت ہند نے تمام سرکاری خریداریوں کے لیے ای- بی جی اور انشورنس سیوریٹی بانڈز کو یکساں بنایا ہے۔
جیسا کہ ہندوستان 5 ٹریلین امریکی ڈالر کی معیشت بننے کی خواہش رکھتا ہے، ای-بی جی اور انشورنس سیوریٹی بانڈز جیسے آلات لیکویڈیٹی اور صلاحیت کی دستیابی کو فروغ دیں گے، جس سے قومی شاہراہ کے بنیادی ڈھانچے کی ترقی کو مضبوط بنانے اور ہمارے ملک کی اقتصادی ترقی میں مدد ملے گی۔
کانکنی کی وزارت
ماہ ستمبر 2022 کے دوران معدنیات کی پیداوار میں 4.6 فیصد کا اضافہ
ماہ ستمبر 2022 کے لیے کانکنی اور کھدائی کے شعبہ کی معدنیاتی پیداوار کا عدد اشاریہ  ستمبر 2021 کے مقابلے میں 99.5 پر 4.6 فیصد زائد ہے۔ کانوں کے بھارتی بیورو  کے عارضی اعداد وشمار کے مطابق، گذشتہ برس کے مقابلے میں اپریل ستمبر 2022-23 کی مدت کے دوران مجموعی نمو 4.2 فیصد کے بقدر ہے۔ ستمبر 2022 میں اہم معدنیات کی پیداواری سطح: کوئلہ 580 لاکھ ٹن، لگنائٹ 27 لاکھ ٹن، قدرتی گیس  2791 ملین کیوبک میٹر، پیٹرولیم  24 لاکھ ٹن، باکسائٹ 1667 ہزار ٹن، کرومائٹ 116 ہزار ٹن، تانبہ خالص10 ہزار ٹن، سونا 92 کلو گرام، خام لوہا 166 لاکھ ٹن، سیسہ خالص 22 ہزار ٹن، خام مینگنیز 163 ہزار ٹن، زنک خالص 45 ہزار ٹن، چونا پتھر 305 لاکھ ٹن، فاسفورائٹ 150 ہزار ٹن، میگنیسائٹ 10 ہزار ٹن، اور ہیرا 70 کیرٹ، کے بقدر تھی۔
ستمبر 2021 کے مقابلے میں ستمبر 2022 کے دوران مثبت نمو ظاہر کرنے والے اہم معدنیات میں شامل ہیں: فاسفورائٹ ، ہیرا ، تانبہ خالص ، کوئلہ ، خام لوہا ، باکسائٹ  اور چونا پتھر ۔ منفی نمو ظاہر کرنے والے دیگر اہم معدنیات میں شامل ہیں: قدرتی گیس   ، پیٹرولیم ، ، خام مینگنیز ، میگنیسائٹ ، کرومائٹ ، سونا ، لگنائٹ ، سیسہ خالص ، اور زنک خالص۔
سائنس اور ٹیکنالوجی کی وزارت
بیس کروڑ روپے کے فنڈ سے تکنیکی اور مالی مدد کے لیے نئی زرعی صنعتوں کی سفارش
ماہرین نے 24 نئی صنعتوں کی سفارش کی ہے۔ یہ سفارش 20 کروڑ روپے کے اس مجموعی فنڈ سے تکنیکی اور مالی مدد کے لیے ہے جسے امید افزا خیالات، اختراعات، اور ٹیکنالوجیز کو تیز کرنے کے لیے مختص كیا گیا ہے۔ یہ سفارش آتمان 2023 پروگرام میں كی گئی جس كا اہتمام سائنس اور ٹیکنالوجی کے محکمے اور چار ٹکنالوجی انوویشن مراكز نے كیا جنہیں روپڑ، بمبئی، اندور اور کھڑگپور میں چار آئی آئی ٹیز میں انٹر ڈسپلنری سائبر فزیکل سسٹمز سے متعلق قومی مشن کے تحت قائم کیا گیا ہے۔
ان کی سفارش جیوری نے 55 نئی صنعتوں میں سے کی تھی۔ جنہوں نے پریزیشن فارمنگ، ایگرو آئی او ٹی اور ایگری 4.0؛ میکانائزیشن اور آٹومیشن؛ مارکیٹ انٹیلی جنس سے متعلق پانچ پینلز پر اپنے جدید حل پیش کیے اور پیداوار فارم ایڈوائزری اور مواصلات کی پیشن گوئی كی۔ اس كا اہتمام آتمان 2023 پروگرام کے حصے کے طور کیا گیا تھا۔ سیشن کی ٹاپ پچ کو منتخب کیا گیا اور بہترین پچ ایوارڈ سے نوازا گیا جبکہ پروگرام کے دوران منعقدہ نمائش میں چار ٹی آئی ایچیز کی تیار کردہ 20 اہم ایگری ٹیک ٹیکنالوجیز کی نمائش کی گئی۔
سائنس اور ٹیکنالوجی كے مرکزی وزیر مملکت ؛ پی ایم او، عملہ، عوامی شکایات، پنشن، ایٹمی توانائی اور خلائی امور كے مملكتی وزیر ڈاکٹر جتیندر سنگھ جنہوں نے آتمان پروگرام کا افتتاح کیا۔ انہوں نے جیت کی تجویز رکھنے کے لیے ریسرچ، ماہرین، نءی صنعتوں اور انڈسٹری کے درمیان وسیع تر ہم آہنگی پر زور دیا اور كہا كی یہ تعاون نہ صرف جدید مصنوعات کی ترقی کے لیے بلکہ موثر قومی اور عالمی برانڈنگ اور مارکیٹنگ کے لیے بھی كیا جائے۔
سکریٹری ڈی ایس ٹی، ڈاکٹر راجیش گوکھلے نے كہا کہ بغیر کسی پریشانی کے جدید ٹیکنالوجیز/مصنوعات/خدمات کی ترقی اور کمرشلائزیشن کی حمایت کرتے ہوئے آتمان پروگرام ایگری ٹیک مارکیٹ پلیس میں ٹیکنالوجی اسٹارٹ اپس کی کامیابی میں سہولت فراہم کر سکتا ہے۔ انہوں نے مزید کہا كہ "یہ نئی صنعتوں کو اس بات كا موقع دے سكتا ہے كہ وہ حکومت اور صنعت کے ممکنہ اسٹیک ہولڈرز کیلئے اپنی ٹیکنالوجیز کی نمائش اور مظاہرہ کریں"
زراعت میں گہری ٹیک اسٹارٹ اپ اور جدت طرازی بہت عام نہیں ہے۔ ہندوستان میں تقریباً 100000 نئی صنعتوں میں جن میں 15000 ٹیکنالوجی پر کام کر رہے ہیں، ان میں سے 3000 ڈیپ ٹیک میں ہیں اور 142 زراعت کے شعبے میں کام کر رہے ہیں۔ اب اس آتمان پروگرام سے 60 مزید شامل کیے جائیں گے۔ یہ 4 ٹی آئی ایچیز ملک بھر میں انٹروینشن کی کوشش کر رہے ہیں اور مستقبل میں کچھ زرعی یونیورسٹیوں اور کالجوں کو منسلک کرنے کا بھی منصوبہ بنا رہے ہیں۔ یہ باتیں ڈاکٹر اکھلیش گپتا، سینئر ایڈوائزر ڈی ایس ٹی اور سکریٹری ایس ای آر بی نے بتائیں۔
پروگرام کے دوران آئی آئی ٹی بمبئی میں ٹیکنالوجی اور انوویشن ہب فار انٹرنیٹ آف تھنگز  کے ذریعے ایک گرینڈ چیلنج اینڈ کمپیٹیشن  کا آغاز کیا گیا ہے جو ایک ایسا پلیٹ فارم مہیا کرنے کے لیے ہے جہاں بصیرت والے مفکرین پانی، زمین اور ہوا کو باہم مربوط کرنے کے لیے آئی او ٹی ٹیکنالوجیز؛ سمریدھی 2.0 یا مارکیٹ، تحقیق، اختراع اور ترقی کے لیے اسٹریٹجک ایکسلریشن تیار کرنے كی خاطر اختراعی، ماڈیولر، اور كم لاگت والے حل تیار کر سکتے ہیں۔
وزیراعظم کا دفتر
پونے کے عوام جانتے ہیں کہ خصوصی انداز میں کس طرح خیرمقدم کیا جاتا ہے: وزیر اعظم
وزیر اعظم جناب نریندر مودی نے کہا کہ پونے کے عوام جانتے ہیں کہ خصوصی انداز میں کس طرح خیرمقدم کیا جاتا ہے۔ پونے کے عوام نے وندے بھارت ریل گاڑی کی آمد کا خیرمقد پرجوش انداز میں ڈھول تاشوں کے ساتھ کیا۔
وسطی ریلوے کے ذریعہ کیے گئے ایک ٹوئیٹ کے جواب میں، وزیر اعظم نے کہا
’’پونے کو یقینی طور پر معلوم ہے کہ خصوصی انداز میں کس طرح خیرمقدم کیا جاتا ہے۔‘‘
امور داخلہ کی وزارت
ناگالینڈ کے وزیر اعلیٰ نیفیو ریو نے وزیر داخلہ راج ناتھ سنگھ سے ملاقات کی
نئی دہلی؍19 اپریل2018،ناگالینڈ کے وزیر اعلیٰ جناب نیفیوریو نے آج یہاں مرکزی وزیر داخلہ جناب راجناتھ سنگھ سے ملاقات کی۔ وزیر اعلیٰ نے وزیر داخلہ کو ریاست کی صورتحال کے بارے میں جانکاری دی۔ انہوں نے پولس کے بنیادی ڈھانچے کو بہتر بنانے کے لئے مرکز سے مدد کی درخواست کی اور اس معاملے پر تفصیلی تبادلہ خیال کیا۔
داخلی امور کے مرکزی وزیر مملکت جناب ہنس راج گنگا رام اہیر ، مرکزی داخلہ سیکریٹری جناب راجیو گوابا اور وزارت داخلہ کے سینئر افسروں کے علاوہ ناگالینڈ ریاستی سرکار کے عہدیدار بھی موجود تھے۔
م ن۔ح ا۔ن ع
U: 2170
(Visitor Counter : 53
صدر جمہوریہ کا سکریٹریٹ
صدر جمہوریہ جناب رام ناتھ کووند 9 اپریل سے 11 اپریل 2022 تک گجرات کے دورے پر ہوں گے
نئی دہلی، 8/ اپریل 2022 ۔ صدر جمہوریہ ہند 9 اپریل 2022 کو نرمدا ضلع کے ایکتا نگر میں میڈی ایشن اینڈ انفارمیشن ٹیکنالوجی کے موضوع پر گجرات ہائی کورٹ کے ذریعے منعقدہ ایک قومی کانفرنس کا افتتاح کریں گے۔
صدر جمہوریہ 10 اپریل 2022 کو مادھوپور، پوربندر میں مادھوپور گھیڑ میلہ – 2022 کا افتتاح کریں گے۔
صحت اور خاندانی بہبود کی وزارت
صحت اور خاندانی بہبود کی وزارت ٹی بی کا خاتمہ
قومی اسٹریٹجک پلان  کو مرکزی وزیر برائے صحت اور خاندانی بہبود کے ذریعہ 8 مئی 2017 کو منظور کیا گیا تھا اور 2025 تک ٹی بی کے خاتمے کے ہدف کے ساتھ پورے ملک میں اسے لاگو کیا جا رہا ہے۔ تپ دق کے لیے قومی اسٹریٹجک پلان   کے تحت، سال 2017-18، 2018-19 اور 2019-20 میں بالترتیب 20 فیصد، 22 فیصد اور 24 فیصد فنڈ کو سماجی بہبود کی امداد کے لیے مختص کیا گیا ہے۔
|
|
|
|
2017-18
|
|
2018-19
|
|
2019-20
|
|
رقم 
|
|
612.60
|
|
907.53
|
|
1223.94
|
|
کُل بجٹ کا فیصد
|
|
20 فیصد
|
|
22 فیصد
|
|
24 فیصد
|
|
مجموعی این ایس پی مجوزہ بجٹ
|
|
3135.61
|
|
4115.64
|
|
5075.95
قومی ٹی بی خاتمہ پروگرام کے تحت مندرجہ ذیل جاری اسکیموں کو نافذ کیا جا رہا ہے۔
- قبائلی نامزد بلاکس میں تمام ٹی بی مریضوں سفر میں مدد کے لیے 750 روپے کی امداد فراہم کی جا رہی ہے
- کمیونٹی علاج معاونین کے لیے علاج معاونین کا اعزازیہ فراہم کیا جاتا ہے جو علاج کے دوران مریضوں کی مدد کرتے ہیں، جسے کے نتیجے میں ایک کامیاب نتیجہ حاصل ہوتا ہے۔ دوا حساس ٹی بی کے لیے 1000 روپے، انتہائی مرحلے کی تکمیل کے لیے 2000 روپے اور دوا مزاحم ٹی بی کے لیے علاج کے تسلسل کے مرحلے کی تکمیل پر 3000 روپے۔
مندرجہ ذیل نئی اسکیمیں بھی لاگو کی جا رہی ہیں:
- یکم اپریل 2018 سے نکشے پوشن یوجنا کا نفاذ کیا جا رہا ہے، جس میں تمام ٹی بی کے مریضوں کو ان کے علاج کی مدت کے دوران غذائیت کی فراہمی کے لیے ہر ماہ 500 روپے فراہم کیے جاتے ہیں۔
- نجی شعبے کے فراہم کنندگان  جو نکشے پر ٹی بی کے مریض کو مطلع کرتے ہیں انھیں اطلاع فراہم کرنے پر 500 روپے اور مریض کے علاج کے نتائج کو اپ ڈیٹ کرنے کے لیے مزید 500 روپے دیے جاتے ہیں۔
وزارت نے ٹی بی پروگرام اور مختلف وزارتوں کے مابین ہموار روابط کے لیے قبائلی امور کی وزارت، خواتین اور بچوں کی ترقی کی وزارت، سماجی انصاف اور تفویض اختیارات کی وزارت اور محنت اور روگار کی وزارت وغیرہ سمیت 18 وزارتوں کی نمائندگی کے ساتھ سکریٹری  کی سربراہی میں ایک بین وزارتی رابطہ کمیٹی تشکیل دی ہے۔
وزیر مملکت ، شری اشونی کمار چوبے نے آج لوک سبھا میں ایک تحریری جواب میں یہ بات کہی۔
بہت چھوٹی، چھوٹی اور درمیانی صنعتوں کی وزارت
مرکزی وزیر نتن گڈکری نے پریگرینٹ اینڈ فلیورس ایسوسی ایشن آف انڈیا سے کہا ہے کہ وہ گھریلو پیداوار اور درآمد کے متبادل پر توجہ دیں
مرکزی وزیر نے ملک میں بانس کی پیدا وار بڑھانے کی ضرورت پر زور دیا
بہت چھوٹی، چھوٹی اور اوسط درجے کی صنعتوں  اور سڑک ٹرانسپورٹ وشاہراہوں کے مرکزی وزیر جناب نتن گڈکری نے اسٹارٹ اپ ایکو سسٹم اور بہت چھوٹی، چھوٹی اور اوسط درجے کی صنعتوں ایم ایس ایم ای پر کووڈ-19 یعنی کورونا وائرس کے اثرات پڑنے پر پریگرینٹ اینڈ فلیورس ایسوسی ایشن آف انڈیا کے ممبروں کے ساتھ ویڈیو کانفرنسنگ کے ذریعہ کل ایک میٹنگ کا انعقاد کیا۔ اِس میٹنگ کے دوران ممبروں نے کچھ تجاویز کے ساتھ کووڈ-19 جیسی عالمی وبا کے پیش نظر ایم ایس ایم ای کو پڑنے والے مختلف چیلنجوں کے بارے میں اپنی تشویش کا اظہار کیا اور اِس بات کی درخواست کی کہ حکومت اُن کے ساتھ تعاون کرے، تاکہ اس سیکٹر کو آگے بڑھایا جاسکے اور مستقبل میں کوئی رکاوٹ پیدا نہ ہوں۔
جناب گڈکری نے پریگرینٹ اینڈ فلیورس صنعت کو تجویز پیش کی کہ وہ درآمد شدہ مصنوعات کے استعمال کے بجائے گھریلو مصنوعات پر توجہ دیں۔ انہوں نے بانس کی گھریلو پیداوار کو بڑھانے کی ضرورت پر زور دیا۔ انہوں نے مزید کہا کہ اس صنعت کو فروغ دینے کے لیے اختراع، ٹکنالوجی اور تحقیق پر مبنی ہنرمندی پر زیادہ توجہ دی جائے، تاکہ عالمی مارکیٹ میں اِسے زیادہ مقابلہ جاتی بنایا جاسکے۔
میٹنگ میں کچھ اہم امور کو اجاگر کیاگیا اور کچھ تجاویز بھی پیش کی گئیں جنہیں اِس میٹنگ میں شامل کرلیاگیا ہے۔ خام سامان پر زیادہ درآمد قیمتی اور تیار شدہ سامان پر کم درآمد ڈیوٹی، شمال مشرقی خطے میں بجلی اور ٹرانسپورٹ مسائل مزدوروں کی تنخواہوں کی ادائیگی، مالیے کی رسائی کو مستحکم بنانا، ورکنگ کیپٹل ایشو اور نقدرقم فراہم کرنے کے لیے انکم ٹیکس ریفنڈ کو فاسٹ ٹریک کرنا وغیرہ جیسے امور بھی اجاگر کئے گئے۔
جناب گڈکری نے نمائندوں کے سوالات کا جواب دیا اور حکومت کی طرف سے ہر ممکن مدد کا یقین دلایا۔ انہوں نے مطلع کیا کہ وہ متعلقہ محکموں کے ساتھ سبھی اہم مسائل کو اٹھائیں گے۔
وزارت دفاع
تعارف- ایچ اے ڈی آر‘ٹائیگر ٹریمف’ مشق ، وشاکھاپٹنم میں کی جائے گی
نئی دہلی۔13؍نومبر
بھارت اور امریکہ کے درمیان بڑھتی ہوئی شراکت داری کے ضمن میں فوج کی تینوں شاخوں کی، اب تک کی سب سے پہلی بھارت-امریکہ مشترکہ مشق ‘ٹائیگر ٹریمف’ 13 سے 21 نومبر 2019 کے درمیان مشرقی ساحل کے نزدیک کی جائے گی۔ یہ مشق انسانی ہمدردی کے تحت امداد اور قدرتی آفات کی صورت میں راحت کی مشق ہے۔ بھارتی بحریہ کے جہاز جلشوا، ایراوت اور ساندھیک ، 19مدراس اور 7گارڈس اور بھارتی فضائیہ کے ایم آئی-17 ہیلی کاپٹرز اور سریع الحرکت طبی ٹیم  اس مشق میں حصہ لیں گے۔ امریکہ کی نمائندگی امریکی بحری جہاز جرمن ٹاؤن کرے گا۔ اس مشق میں امریکہ کی تھرڈ میرین ڈویژن کے فوجی شامل ہوں گے۔ اس مشق کا مقصد ایچ اے ڈی آر کارروائیاں انجام دینے کے لئے باہمی ربط ضبط کو فروغ دینا ہے۔
ہاربر فیز کا انعقاد وشاکھاپٹنم میں 13 نومبر سے 16 نومبر 2019 کے درمیا ن ہوگا۔ افتتاحی تقریب مشترکہ پرچم پریڈ اور میڈیا بات چیت کے ساتھ شروع ہوگی۔ یہ تقریب 14 نومبر 2019 کو آئی این ایس جلشوا بحری جہاز میں منعقد ہوگی۔ دونوں بحریہ کا عملہ تربیتی دوروں، کھیل مقابلوں اور سماجی ربط ضبط میں بھی حصہ لے گا۔ ہاربر فیز مکمل ہوجانے پر یہ جہاز، جن میں فوجی سوار ہوں گے، سمندر کی طرف جائے گا اور بحری مشقیں کرے گا اور ایچ اے ڈی آر کارروائیاں انجام دے گا۔
ایچ اے ڈی آر مشق کے علاقے میں ایک مشترکہ کمان اور کنٹرول مرکز قائم کیا جائے گا۔ یہ مرکز بھارتی فوج اور امریکی بحریہ کے ذریعہ مشترکہ طور پر قائم کیا جائے گا۔ آئی اے ایف آر اے ایم ٹی اور امریکی بحریہ کی طبی ٹیم متاثرین کو طبی مدد فراہم کرانے کے لئے ایک طبی کیمپ قائم کرے گی۔ اس مشق کا اختتام 21 نومبر 2019 کو امریکی بحری جہاز میں ایک شاندار تقریب کے ساتھ ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ا س ع ر
U-5070
(Visitor Counter : 109
نوجوانوں کے امور اور کھیل کود کی وزارت
ایلیٹ،ترقیاتی اور کھیلو انڈیازمرے کے نشانے بازوں کو سامان مہیاکرائے جائیں گےتاکہ وہ اپنے گھروں کے نزدیک کے رینج میں ٹریننگ کوجاری رکھ سکیں:کرن رجیجو
نئی دہلی:09 ستمبر، 2020:
نوجوانوں کےاُمور اورکھیلوں کے مرکزی وزیر جناب کرن رجیجو نے بدھ کے روز اسپورٹ اتھارٹی آف انڈیاکے مہارت کے قومی مرکز ڈاکٹر کرنی سنگھ شوٹنگ رینج کادورہ کیااور نشانہ بازوں کے ساتھ بات چیت کی۔اپنے دورے کے دوران کھیلوں کے وزیر نےاعلان کیا کہ تمام زمروں۔ ایلیٹ ،ترقیاتی اور کھیلو انڈیا کے نشانہ بازوں کو کے ایس ایس آر اور دیگر تسلیم شدہ اکیڈمیوں کی جانب سے ضروری سامان اور اہداف فراہم کرائےجائیں گے تاکہ وہ اپنے گھرکے نزدیک رینج میں ٹریننگ کو جاری رکھ سکیں۔
اس فیصلے کے سلسلے میں جانکاری دیتے ہوئے کھیلوں کے وزیر نےکہاکہ یہ نہایت اہم ہےکہ خصوصی طور سے 2024 اور 2028 اولپمک کے ممکنہ ایتھلیٹوں کو اس کےذریعے ملک بھر میں کہیں بھی اپنی ٹریننگ کوجاری رکھنے کاموقع ملے گا۔ کووڈ-19 حالات کے سبب وہ کے ایس ایس آر یا دیگر اکیڈمیوں تک پہنچنے میں اہل نہیں ہوپائے ہیں۔ حالانکہ ان میں سے کئی اپنے گھروں کے ساتھ ساتھ اپنی رہائش گاہوں کے نزدیک موجود سہولتوں میں مشق کرتےہیں۔ ہم یہ یقینی بناناچاہتے ہیں کہ ضروری سامان کی دستیابی کی کمی کے سبب وہ اپنی ٹریننگ میں کسی بھی طرح سے سمجھوتہ نہ کریں۔ ایتھیلٹ کے ایس ایس آر اور دیگر تسلیم شدہ اکیڈمیوں سے اپنی ضرورت کے مطابق سب کچھ حاصل کرسکتےہیں اور اپنی کھیل سرگرمیوں کوجاری رکھ سکتے ہیں۔
اس فیصلے سے ایلیٹ، ترقیاتی اور کھیلو انڈیا ایتھیلٹوں کے کُل 253 نشانے بازوں کو فائدہ حاصل ہوگا۔ وہ اب ڈاکٹرکے ایس ایس آر میں آئے بغیربھی اپنی سہولت کےمطابق کسی بھی کھیل مرکز پر تربیت حاصل کرسکتے ہیں۔ اس فیصلے سے اپوروی چنڈیلا،انجم مدگل، سوربھ چودھری اور کئی دیگر ایلیٹ نشانے بازوں کو اپنے آبائی وطن میں ٹریننگ کافائدہ ملے گا۔ کھیلوں کےوزیرکےاس دورے کے دوران ان سےہوئی بات چیت کی جانکاری دیتےہوئےایلیٹ شوٹر انیش بھانوالا نے کہا‘‘بہت اچھا لگاکہ وزیر موصوف ہم سے ملنے آئے اور ہماری ضرورتوں کے بارے میں جانکاری حاصل کی۔ اگرہمیں اپنے گھروں کے قریب کی رینج پر ضروری سامان، گولی اور مشق کی سہولت ملتی ہے تو کووڈ کے دوران یہ نہ صرف ہماری سیکیورٹی کو یقینی بنائے گابلکہ ہمیں ٹریننگ کیلئے زیادہ وقت بھی ملے گا۔ مجھے یقین ہے کہ دہلی سے باہر رہنے والے ایلیٹ نشانے باز اس فیصلے سے بیحد فیضیاب ہوں گے۔ اس سے یہ بھی یقینی ہوگاکہ ہم اپنی اولمپک ٹریننگ جاری رکھ سکیں’’۔
م ن۔م ع۔ ع ن
U NO:5304
(Visitor Counter : 67
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ کا کہنا ہے کہ آل انڈیا سروسز  رولز، 1958 کے رول 3 میں پنشنرز کے ’’ مستقبل کے اچھے طرز عمل‘‘کے حوالے سے کوئی ترمیم نہیں کی گئی ہے
ڈاکٹر جتیندر سنگھ نے اس بات کا اعادہ کیا کہ ’’مستقبل میں اچھے طرز عمل‘‘ کی شرط 18.08.1958 سے قواعد میں موجود ہے
سائنس اور ٹیکنالوجی کے مرکزی وزیر مملکت ؛ پی ایم او، عملہ، عوامی شکایات، پنشن، ایٹمی توانائی اور خلائی امور کے وزیر مملکت ڈاکٹر جتیندر سنگھ نے آج کہا کہ آل انڈیا سروسز  رولز 1958 کے قاعدہ 3 میں پنشنروں کے ’’مستقبل کے اچھے برتاؤ‘‘ سے متعلق ترمیم نہیں کی گئی ہے۔
راجیہ سبھا میں ایک سوال کے تحریری جواب میں، ڈاکٹر جتیندر سنگھ نے دہرایا کہ ’’مستقبل کے اچھے طرز عمل‘‘کی شرط 18.08.1958 سے قواعد میں موجود ہے۔ انہوں نے کہا، ’’پنشنرز کا مستقبل اچھا طرز عمل پنشن کی ہر گرانٹ اور اس کے جاری رہنے کی شرط ہے۔‘‘
وزیر موصوف نے یہ بھی واضح کیا کہ 06 جولائی 2023 کو ترمیم آل انڈیا سروسز کے ممبران کے حوالے سے کی گئی تھی، جنہوں نے کسی انٹیلی جنس یا سیکیورٹی سے متعلقہ تنظیم میں کام کیا ہے، تاکہ ریٹائرمنٹ کے بعد کسی بھی مواد/حساس معلومات کی اشاعت کو ریگولیٹ کیا جائے جو بھارت کی خودمختاری اور سالمیت، ریاست کی سلامتی، اسٹریٹجک، سائنسی یا اقتصادی مفادات یا کسی غیر ملکی ریاست کے ساتھ تعلقات کو متعصبانہ طور پر متاثر کر سکتا ہے۔
اسی طرح کی دفعہ سول سروسز  رولز، 2021 میں ان مرکزی حکومت کے افسران کے لیے بھی دستیاب ہے جنہوں نے کسی بھی انٹیلی جنس یا سیکیورٹی سے متعلق ادارے میں کام کیا ہے۔
سائنس اور ٹیکنالوجی کی وزارت
بھارتی سائنس کانگریس میں دیرپاماہی پروری، ایکواکلچر اور آب وہوا میں تبدیلی پر ایک مذاکرہ
راشٹرسنت تکدوجی مہاراج ناگپور یونیورسٹی میں 108ویں بھارتی سائنس کانگریس کاانعقاد کیاجارہا ہے۔ 5جنوری 2023 کو اے کے ڈورلے آڈیٹوریم میں ایک مذاکرے کا اہتمام کیا گیا جس کا موضوع تھا ‘‘دیرپاماہی پروری اور ایکواکلچر’’۔ اس کی صدارت مرکزی اندرون ملک ماہی پروری کے تحقیقی ادارے ، کولکاتا کے ڈائرکٹر ڈاکٹر بسنت کمار داس نے کی۔
سمینار میں زرعی تحقیق کی بھارتی کونسل کے ڈائرکٹر ڈاکٹر اُتم کمار نے اندرون ملک اوپن واٹر اور ایکویٹک جینیٹک ریسورسیز پر آب وہوا میں تبدیلی کے اثرات کے بارے میں ایک مقالہ پیش کیا۔ مقالے میں اس بات پر بحث کی گئی تھی کہ سیلاب ، طوفان ، مختلف بیماریوں کے پھیلنے میں اضافہ، جراثیم ، پھپھوندی میں اضافے اور آب وہوا کے دیگر منفی اثرات ، کس طرح مچھلی کے ذخیروں پر پڑ رہے ہیں اور پیداوار سے متعلق بنیادی ڈھانچے کو کس طرح نقصان پہنچا رہے ہیں ، انہوں نے اس بارے میں بھی اظہار رائے کیا کہ اس کے مضر اثرات کس طرح حیاتیاتی تنوع پر پڑ رہے ہیں، کس طرح وراثتی وسائل پر خطرہ منڈلارہاہے، افزائش نسل کس طرح ناکام ہورہی ہے، بیجوں کے ذخائر کی دستیابی میں کمی آتی جارہی ہے۔
اندرون ملک ماہی گیری کے مرکزی تحقیقی ادارے کےڈپٹی ڈائرکٹر ڈاکٹر ڈی کے جین نے ایک تحقیقی مقالہ پیش کیا جس کاموضوع تھا ‘‘دیرپا ماہی پروری اور ایکواکلچر : آب وہوا میں تبدیلی کے اثرات اور اس سے نمٹنے کے اقدامات’’ ۔ ان کے اس پرزنٹیشن میں درجہ حرارت میں اضافے کی وجہ سے ہونے والی سمندری اور علاقائی ماحولیات میں لگاتار تبدیلی کا ذکر کیا گیا۔انہوں نے کہا جن تبدیلیوں کا ماہی پروری اور ایکواکلچر پر اثر پڑتا ہے ان میں قحط، طوفان، سیلاب ، پانی میں نمک کی مقدار، بارش میں کمی بیشی اورعلاقے کی سطح میں بڑہوتری مختلف تبدیلیاں جو ایکوا سے متعلق برادری کے ڈھانچوں میں ہوئی ہیں ان کے اثرات مچھلی کی دستیابی ، بہتات اور تقسیم پڑ رہاہے۔
پروگرام کے دوران اندرون ملک ماہی پروری کے مرکزی تحقیقی ادارے کولکاتا کے ڈائرکٹر ڈاکٹر بسنت کمار داس نے اپنا تحقیقی مقالہ بھی پیش کیا جس کاعنوان تھا ‘‘دیرپا ترقیاتی نشانوں کیلئے اندرون ملک ماہی پروری اور ایکوا کلچر نیز خواتین کو بااختیار بنانا’’۔
۔۔۔۔۔۔۔۔۔۔۔
ش ح۔ اس۔ ع ن۔
U-249
(Visitor Counter : 57
ریلوے کی وزارت
عوامی نظام تقسیم  کے لیے اناج کی وافر فراہمی کو یقینی بنانے کی غرض سے ریلوے کے محکمے نے پچھلے سال کی بنسبت دوگنا اناج سپلائی کیا
لاک ڈاؤن مدت کے دوران 25 مارچ سے 17 اپریل 2020 تک 1500 سے زیادہ ریکس میں 4.2 ملین ٹن سے زیادہ اناج ڈھویا گیا جبکہ پچھلے سال اسی مدت میں 2.31 ملین ٹن اناج کی ڈھلائی کی گئی تھی
بھارتی ریلوے کا محکمہ اس بات کو یقینی بنانے کی پوری کوشش کر رہا ہے اناج جیسی زرعی مصنوعات کو بروقت اٹھائے اور بلارکاوٹ سپلائی چین کو بھی یقین بنائے
نئی دہلی، 18 اپریل 2020 / بھارتی ریل محکمہ اس بات کو یقینی بنانے کی لگاتار کوشش میں ہے کہ کووڈ – 19 کی وجہ سے عائد کیے گیے ملک گیر لاک ڈاؤن کے دوران مال ڈھلائی کی اپنی خدمات کے ذریعے اناج جیسی لازمی اشیاء دستیاب رہیں۔
اس بات کو یقینی بنانے کے لیے کہ بھارت کے سبھی گھروں میں ان کی رسوئیوں میں کام کاج معمول کے مطابق چلتا رہے ، 17 اپریل 2020 کو اناج کے 83 ریکس / 3601 ویگن میں اناج لادا گیا  ۔ 25 مارچ سے 17 اپریل 2020 تک کی مدت میں لاک ڈاؤن کے دوران 1500 سے زیادہ ریکس اور 4.2 ملین ٹن سے زیادہ اناج لادا گیا۔
یہ کوششیں اس بات کو یقینی بنانے کے لیے کی گئیں کہ اناج جیسی زرعی پیداوار کو بروقت اٹھا لیا جائے اور کووڈ – 19 کی وجہ سے عائد کیے گیے ملک گیر لاک ڈاؤن کے دوران بروقت سپلائی کو یقینی بنایا جائے۔ لاک ڈاؤن مدت کے دوران لازمی اشیاء کی ڈھولائی ، ٹرانسپورٹیشن اور ان اشیاء کو گاڑی سے اتارنے کا کام پورے زور و شور سے جاری ہے۔ زراعت کی وزارت اناج کو لادنے کے اقدام پر قریبی نظر رکھے ہوئے ہے ۔ قابل ذکر ہے کہ دلہن کو بڑے پیمانے پر ایک جگہ سے دوسری جگہ پہنچانے کو یقینی بنانے کے لیے کون کوربھی نیفیڈ کے ساتھ مل کر کام کر رہی ہے۔
بھارتی ریل محکمے نے لاک ڈاؤن شروع ہونے کے بعد سے پھل، سبزی، ڈیری مصنوعات اور زرعی مقصد کے لیے بیج سمیت گلنے سڑنے والی اشیاء کی ٹرانسپورٹیشن کےلیے پارسل اسپیشل ٹرینوں کے مقصدسے 65 راستوں کی بھی نشاندہی کی ہے۔ 17 اپریل تک 66 راستوں کی اطلاع دی گئی تھی اور ان راستوں پر ٹائم ٹیبل ٹرینیں چلائی جا رہی ہیں۔ ان رستوں پر بھی ٹرینیں چلائی جا رہی ہیں جہاں مانگ کم ہے تاکہ ملک کا کوئی بھی حصہ رابطے سے باہر نہ رہے۔ ان ٹرینوں کو جہاں کہیں ممکن ہے راستے میں روکنے کی جگہ بھی فراہم کی گئی ہے تاکہ زیادہ سے زیادہ پارسل پہنچائے جا سکیں۔
۔۔۔۔۔۔۔۔۔۔۔۔۔۔۔۔۔۔
U - 1838
(
ماحولیات، جنگلات اور موسمیاتی تبدیلی کی وزارت
ہوا کی کوالیٹی کے معیارات پر نظر ثانی
نئی دہلی،03فروری ،2022 / حکومت نے فضائی آلودگی سے صحت عامہ اور ماحول کو تحفظ دینے کےلیے 2009 میں آلودگی پھیلانے والی 12 اشیا کے لیے نیشنل ایمبی اینٹ ایئر کوالیٹی اسٹینڈرڈز  کو نوٹیفکیشن جاری کیا تھا۔
موجودہ معیارات پر نظر ثانی ایک لگاتار عمل ہے۔ ایندھن ٹکنالوجی اورآبادی کے اعداد و شمار میں تبدیلی اور فضائی آلودگی کی پیمائش کی جدید ترین تکنیک جوکھم کے ساتھ ہوا کی کوالیٹی کے معیارات پر نظر ثانی کی جاتی ہے۔ اس نظر ثانی کی اجازت آئی آئی ٹی کانپور کی ایک مشترکہ ٹیم کی قیادت میں کی جاتی ہے۔
عالمی صحت تنظیم نے ستمبر 2021 میں ہوا کی کوالیٹی سے متعلق رہنما ہدایات شائع کی تھیں جن میں آبادی کی صحت کے تحفظ کے لیے ہوا کی کوالیٹی کی سطحوں کی سفارش کی گئی تھی۔
البتہ ہوا کی کوالٹی سے متعلق یہ رہنما خطوط پالیسی سازوں کےلیے ہیں ناکہ قانونی چارگی کے لیے ۔
یہ جانکاری ماحولیات، جنگلات اور آب و ہوا میں تبدیلی کے وزیر جناب اشونی کمار چوبے نے آج راجیہ سبھا میں فراہم کی۔
۔۔۔
ش ح ۔ اس۔ ت ح ۔
U –1092
(Visitor Counter : 74
صحت اور خاندانی بہبود کی وزارت
ملاوٹی غذائی اشیاء بنانے والی کمپنیوں کی نگرانی
نئی دہلی:15؍مارچ2022:
غذائی تحفظ اور معیار ایکٹ 2006 کے تحت اور غذائی تحفظ کے تحت غذائی تحفظ معیار قانون 2006 کے اصول و ضوابط کے تحت معیار کی نگرانی کا اختیار خاص طور سے ریاست ؍مرکز کے زیر انتظام خطوں کے سرکاروں کے پاس ہے۔ غذائی مصنوعات کی مستقبل نگرانی، جانچ اور غذائی مصنوعات کا نمونہ حاصل کرنے کا عمل ریاست ؍ مرکز کے زیر انتظام خطوں کے غذائی تحفظ کے افسران کے ذریعے انجام دیا جاتا ہے اور ایف ایس ایس ایکٹ 2006 کے التزامات ، اس کے تحت بنائے گئے اُصول و ضوابط کے مطابق مجرم غذائی مصنوعات کے کاروباریوں کے خلاف قانونی کارروائی کی جاتی ہے۔
مؤثر نفاذ کو یقینی بنانے کےلئے ایف ایس ایس اے آئی مرکزی مشاورتی کمیٹی کی سہہ ماہی میٹنگوں ، ویڈیو کانفرنسنگ اور ایف ایس ایس اے آئی کے افسران کے ریاستی دوروں کے توسط سے ریاست ؍مرکز کے زیر انتظام ریاست کے غذائی تحفظاتی کمشنروں کے ساتھ بات چیت کرتی ہے۔ایف ایس ایس اے آئی غذائی تجربے کی بنیادی ڈھانچے کو مضبوط کرنے کےلئے سینٹرل سیکٹر اسکیم کے تحت ریاست؍ مرکز کے زیر انتظام ریاستوں کو مالی امداد فراہم کرتی ہے، جس میں اسٹیٹ فوڈ ٹسٹنگ لیب کو مضبوط کرنا اور چلتی پھرتی غذائی تجرباتی لیبارٹیز کے التزام کے ساتھ ساتھ مفاہمتی عرضداشت ڈھانچے کے تحت تحفظ کے بنیادی ڈھانچے اور افرادی قوت کی بھرتی وغیرہ کو مضبوط کرنا شامل ہے۔
ایف ایس ایس اے آئی نے ریاست ؍ مرکز کے زیر انتظام ریاستوں کے غذائی تحفظاتی کمشنروں کو دودھ، شہد ، تیل وغیرہ جیسے غذائی مصنوعات میں ملاوٹ کی جانچ کے لئے ہدف شدہ نفاذ اورنگرانی مہم چلانے کی صلاح دی ہے۔
یہ معلومات آج راجیہ سبھا میں صحت و خاندانی بہبود کے وزیر مملکت ڈاکر بھارتی پروین پوار نے ایک سوال کے تحریری جواب میں دی۔